**ELŐZETES HATÁSVIZSGÁLAT**

**Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet módosításáról szóló önkormányzati rendelethez**

**1. Társadalmi hatások**

A rendeletnek társadalmi hatása nincsen.

**2. Gazdasági, költségvetési hatások**

A rendeletnek gazdasági, költségvetést érintő hatása nincsen.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket nem befolyásolja, az adminisztratív terhek csökkenése magasabb szintű jogszabályok változásából következik.

**6. A jogszabály megalkotásának szükségessége, a jogalkotás elmaradásának várható következményei**

A fővárosi és megyei kormányhivatalok működésének egyszerűsítése érdekében egyes törvények módosításáról szóló 2019. évi CX. törvény értelmében 2020. március 1. napjától a jegyzők építésügyi hatósági hatásköre megszűnik, az építésügyi hatósági feladatokat a kormányhivatalok fogják ellátni.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 1. mellékletét képezi a Polgármesteri Hivatal szervezeti felépítése, amelyben szerepel az Építéshatósági Iroda mint a Hatósági Osztály belső szervezeti egysége. 2020. március 1. napjától a szervezeti ábrából törölni szükséges az irodát mint a feladatait tekintve nagyrészt kiüresedett szervezeti egységet.

A jogalkotás elmaradása esetén a Polgármesteri Hivatal szervezetében nem jelennének meg a magasabb szintű jogszabályok változásai.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**